GiliGold/VAD_KnessetCorpus huggingface dataset:
נימה עמית: זאת אומרת, שהמספרים שאנחנו מציגים – גם המספרים שתציג ד"ר רובין וגם המספרים שאני מציגה – הם לא מספרים גדולים כל-כך.
נימה עמית: זאת אומרת, צריך לקחת אותם תמיד בפרופורציות.
נימה עמית: חשוב לציין שאנחנו לא מתייחסים לתלונה כתלונה בלתי-צודקת.
נימה עמית: בעינינו כל תלונה היא צודקת.
נימה עמית: משאזרח פנה כלקוח – זאת ההרגשה הסובייקטיבית שלו והוא תמיד צודק.
נימה עמית: אנחנו מצאנו לנכון לקרוא תלונות שאינן דורשות טיפול נוסף, או אינן דורשות איזושהי התערבות מערכתית.
נימה עמית: מכל פניה ומכל תלונה אנחנו מנסים ללמוד היבטים מערכתיים, ואנחנו לומדים על זה המון, וזה מפני שזה באגף להבטחת איכות שמסתכל באופן אפידמיולוגי על נתונים ועל פניות של לקוחות מהציבור.
נימה עמית: בתוך כל מה שסיפרתי לכם ישנה גם המחלקה של תלונות רפואיות על רשלנות רפואית לכאורה.
נימה עמית: אלה בדרך כלל כ-750 תלונות לשנה, שמספרן לא עולה כבר מזה מספר שנים.
נימה עמית: מספרן יציב.
נימה עמית: סביבן יש פעילות הרבה יותר מעמיקה ורחבה, כמו הקמה של כ-45 ועדות בדיקה מדי שנה.
נימה עמית: יש עוד ועדות בדיקה לאיסוף נתונים שמשרתות את הוועדות האלה.
נימה עמית: זה מופעל על-ידי פרופ' לרפואה, פרופ' גליק, שאנחנו נותנים לו את השירותים והוא כפוף ישירות למנכ"ל.
נימה עמית: זאת אומרת, כל המבנה הוא נייטרלי, על-מנת לאפשר לו באמת פעילות ראוייה.
נימה עמית: תודה.
סופה לנדבר: כדי להמשיך את הקו נשמע עתה את ד"ר רובין, שתציג את הפניות שמגיעות אליה.
סופה לנדבר: אמרת משפט נכון ואחזור עליו.
סופה לנדבר: נולדתי בליננגרד בברית המועצות ושם היה פתגם כזה שאומר: מי שפונה הוא תמיד צודק.
סופה לנדבר: אני חושבת שבעצם זה צריך להיות הלוגו שלנו, בגלל שאם לאדם יש הרגשה שהוא נפגע והוא זקוק לעזרה, אנחנו חייבים לתת לו אוזן קשבת ואפשרות לפנות אלינו ולקבל טיפול.
נימה עמית: כשלבן-אדם כואב הראש אי-אפשר להתווכח עם זה.
ד"ר קרני רובין: שמי ד"ר קרני רובין.
ד"ר קרני רובין: אני נציבת הקבילות לחוק ביטוח בריאות ממלכתי.
ד"ר קרני רובין: מוניתי על-פי חוק, על-פי סעיף 45 לחוק ביטוח בריאות ממלכתי.
ד"ר קרני רובין: התפקיד שלי הוא לברר קבילות של ציבור המבוטחים נגד קופות החולים, נותני שירותים, עובד מעובדיהם, או כל מי שפועל מטעמם.
ד"ר קרני רובין: לצורך כך, הואצלו לנציב סמכויות הנתונות לנציב תלונות הציבור, לפי סעיפים 41-42-43-45 לחוק מבקר המדינה.
ד"ר קרני רובין: מה-1 בינואר 2000 ועד ל-31 בדצמבר 2000 הגיעו כ-5,100 תלונות וקבילות.
סופה לנדבר: מה זה בהשוואה למה שהיה לפני שנה?
ד"ר קרני רובין: יש ירידה.
ד"ר קרני רובין: הם מתחלקים ל-3,400 קבילות בנושא החוק ול-1,700 תלונות בנושא חברות בקופת חולים.
ד"ר קרני רובין: הירידה הדרסטית היא בתלונות לגבי חברות בקופת חולים, וזה משעה שהעבירו את הרישום לקופת חולים לרשות הדואר ולא דרך הקופות.
ד"ר קרני רובין: יש ירידה קטנטונת, שאני חושבת שהיא לא משמעותית, בכמות הקבילות אלינו, שלהערכתי נובעת בעיקר מחוסר יידע ומחוסר ידיעה איך להגיע אלינו, מאחר שכאשר האנשים מגיעים אלינו הם מתלוננים על כך שהם עוברים דרך מערכת יסורים כדי לגלות איך מגיעים אלינו.
סופה לנדבר: הנה, יש לך אפשרות להגיד להם איך להגיע אליכם.
ד"ר קרני רובין: אני רוצה גם להגיד באיזה נושאים אנחנו מטפלים.
ד"ר קרני רובין: אבל לפני כן אומר שבדרך כלל אנחנו מבקשים שהקבילות תהיינה בכתב, מאחר שנושאים רפואיים דורשים בירור שהוא מורכב ודרך הטלפון ניתן לתת מידע שיכול להיות שגוי.
ד"ר קרני רובין: אנחנו מאד מנסים לא להטעות את הציבור.
ד"ר קרני רובין: הדרכים לפנות אלינו בכתב הן או לנציבות הקבילות, רח' רבקה 29, ירושלים, או דרך הפקס למספר: 6714308-02.
ד"ר קרני רובין: יש לנו גם E-MAIL.
ד"ר קרני רובין: אני לא חושבת שזה ייקלט אם אגיד את הכתובת.
ד"ר קרני רובין: מכל מקום, הכתובת של ה-E-MAIL היא: .
ד"ר קרני רובין: ניתן לפנות בכל שעות היממה לתא קולי, להשאיר שאלה ולקבל את התשובה במהלך 72 שעות עבודה באותו תא קולי, עם מספר שניתן לפונים, וזאת דרך טלפון: 5681234-02, או 5681257-02.
ד"ר קרני רובין: בין השעות אחת לשלוש הטלפונים האלה הופכים לטלפונים של מענה אנושי בכל ימות העבודה, זאת אומרת מיום א' ועד יום ה'.
ד"ר קרני רובין: אנחנו בדרך כלל מבקשים שיכתבו אלינו, למעט מקרים של עוורים או אנשים שהם אנלפבתים, ואז על-פי רוב אנחנו מושיבים מזכירה שכותבת את הדברים.
ד"ר קרני רובין: עדיף שיכתבו אלינו כדי למנוע טעויות והבנה לא נכונה של הדברים.
ד"ר קרני רובין: הנושאים שאנחנו עוסקים בהם הם: אי-מתן שירות רפואי, תרופות, הסדרי גבייה, הסדרי בחירה וכו'.
ד"ר קרני רובין: יש תלונות כמו: במשך 20 שנה הייתי מטופל בבית חולים זה או אחר ולא ניתן לי להמשיך את הטיפול באותו בית חולים.
ד"ר קרני רובין: יש תלונות לגבי בעיות של חברות בקופת חולים, בקשות למעבר מקופה לקופה, עולים חדשים אשר יש פער בין התקופה שבה הם נרשמו לקופה והם נאלצו לפני שהם נהיו חברים בקופה לקבל שירותים רפואיים, אנשים אשר היו בירורים לגבי תושבותם וכדומה.
סופה לנדבר: אנחנו חייבים לקצר בדברים, כי יש עוד אנשים שצריכים להציג עצמם.
סופה לנדבר: נשארה לנו רק חצי שעה.
ד"ר קרני רובין: אוסיף רק מילה אחת.
ד"ר קרני רובין: גם קבילות אשר אנחנו מגדירים אותן כקבילות שלא ניתן להיענות להן, של תרופות או של דברים שאינם בסל, נדונות מאחר שהן מהוות את הבסיס להרחבות הסל הבאות.
ד"ר קרני רובין: לכן, אנחנו רואים חשיבות עליונה בכל פנייה גם אם אנחנו לא יכולים לעזור באותו שלב למבוטחים.
מיקי הלוי: תרשי לי בפתח דבריי לברך אותך, חברת הכנסת סופה לנדבר.
מיקי הלוי: את באמת עשית הרבה עבודה יחד איתנו בשירות הקודם שלך.
מיקי הלוי: היום, כיושבת-ראש הוועדה, אנחנו באמת מצפים להמשך עבודה משותפת.
מיקי הלוי: שמי מיקי הלוי.
מיקי הלוי: אני נציבת פניות הציבור של מכבי שירותי בריאות.
מיקי הלוי: התפקיד הסטטוטורי הוא מאז 1995, כשהוחק חוק ביטוח בריאות ממלכתי.
מיקי הלוי: אני משמשת אוזן ופה למיליון וחצי חברים בקופת חולים מכבי.
מיקי הלוי: פונים אליי חברי הקופה בכל הנושאים שמטרידים אותם, או שלא מצאו את פתרונם בשלב מוקדם יותר.
מיקי הלוי: אפשר לפנות אליי בפקס שמספרו: 5143822-03.
מיקי הלוי: אפשר להתקשר למוקד מכבי ללא הפסקה, שעובד 24 שעות וגם דרכם אפשר להגיע אלינו, לטלפון: 5143999-03.
מיקי הלוי: אנחנו מטפלים באמת בכל הנושאים שמטרידים את חברי מכבי, אם זה קשור לקבלת שירות, פתיחת שירותים נוספים, תרופות, זכאויות של השירותים הנוספים, מה שנקרא הביטוחים הנוספים, וגם אם מישהו פנה והתכוון להתלונן על בית חולים או משהו שלא קשור אלינו אנחנו נמצא את הדרך לענות לו.
מיקי הלוי: אנחנו עונים לכל פנייה בכתב.
מיקי הלוי: אנחנו מעדיפים פניות בכתב, שיצטרפו אליהן נתונים נוספים, כדי שנוכל לעזור באמת ולהתמודד.
מיקי הלוי: הרבה פעמים אנחנו נעתרים לאנשים אפילו לפנים משורת הדין ואני רואה בזה תפקיד חשוב מאד של נציב פניות ציבור.
מיקי הלוי: לא הכל כתוב בספר.
מיקי הלוי: לא הכל שחור.
מיקי הלוי: לא הכל לבן.
מיקי הלוי: יש גם אפור בחיים.
מיקי הלוי: יש שיקולים סוציאליים, יש שיקולים רפואיים.
מיקי הלוי: בשביל זה אנחנו קיימים ואנחנו מברכים את הפונים שפונים אלינו.
סופה לנדבר: תודה למיקי הלוי.
יצחק קאופמן: שמי יצחק קאופמן.
יצחק קאופמן: אני נציב פניות הציבור של שירותי בריאות כללית.
יצחק קאופמן: אני משמש גם כאחראי לזכויות המטופל.
יצחק קאופמן: אומר מילה נוספת על המודל של מערכת הבריאות, שהוא לדעתי המודל האופטימלי לטיפול בפניות הציבור.
יצחק קאופמן: היום כמעט שאין נושא או בעיה שאדם שנמצא בכל האוכלוסיה המבוטחת של קופת החולים שלא ימצא דרך להתריע, להתלונן, לשאול ולברר.
יצחק קאופמן: זה החל מאותם מוקדים שמקבלים אלפי פניות ליום ועד לטיפול ממוקד בפנייה של האדם שיש לו בעיה של שירות, או של טיפול רפואי.
יצחק קאופמן: הוא ימצא אפשרות להציג את הבעיה שלו ואת השאלה שלו החל מהמרפאה ועד לד"ר קרני רובין, ואפילו עד למשרד מבקר המדינה.
סופה לנדבר: תאמר את מספרי הטלפון שלכם.
סופה לנדבר: אני מבקשת סליחה על כך שאני מאיצה בדוברים, כיוון שהזמן העומד לרשותנו קצר.
יצחק קאופמן: אנחנו נמסור את הטלפונים, ללא ספק.
יצחק קאופמן: אבל רציתי לנצל את ההזדמנות, כיושב-ראש העמותה לקידום פניות הציבור, לברך אותך בתפקידך.
יצחק קאופמן: אני רוצה לאחל לך הצלחה בקידום החוק, משום שהוא חוק חשוב שישנה את פני המדינה.
עו"ד אסתי בן-חיים: שמי עו"ד אסתי בן-חיים ואני סגנית נציב פניות הציבור.
עו"ד אסתי בן-חיים: אתן לכם את המידע.
עו"ד אסתי בן-חיים: קודם כל, יש לנו ממונים ואחראים על זכויות המטופל, כפי שצויין, בכל מוסד שלנו, דהיינו: מחוז או בית חולים.
עו"ד אסתי בן-חיים: מעבר לזה, יש לנו גם את מוקד כללית כל, שאפשר להתקשר אליו בכל שעות היממה.
עו"ד אסתי בן-חיים: מספר הטלפון הוא: 700-707-700-1.
עו"ד אסתי בן-חיים: מעבר לזה יש את הלשכה שלנו בהנהלה הראשית של שירותי בריאות כללית.
עו"ד אסתי בן-חיים: מספר הטלפון הוא: 6923349-03.
עו"ד אסתי בן-חיים: מספר הפקס הוא: 6967106-03.
עו"ד אסתי בן-חיים: יש לנו, כמובן, גם את האתר של ה"כללית" באינטרנט: .
פנינה גולדשטיין: שמי פנינה גולדשטיין ואני אחראית על פניות הציבור במחוז ירושלים.
פנינה גולדשטיין: נציב פניות הציבור שלנו הוא ד"ר סמאני, שנבצר ממנו להגיע והוא מבקש להתנצל.
פנינה גולדשטיין: אנחנו מטפלים בכל אותן תלונות, או פניות, כפי שציינו מקבילים אליי בקופות האחרות.
פנינה גולדשטיין: מתוקף תפקידי אני מבצעת זאת במחוז ירושלים.
פנינה גולדשטיין: אני מקבלת פניות גם בעל-פה וגם בפקס.
פנינה גולדשטיין: מספר הטלפון שלי הוא: 5314404-02.
פנינה גולדשטיין: מספר הפקס הוא: 5314425-02.
אמיר כהן: שמי אמיר כהן.
אמיר כהן: אני מכהן כסגן מבקרת הפנים באגף מס הכנסה, ביחידת מבקר הפנים של אגף מס הכנסה, ונציב קבילות הציבור שם.
אמיר כהן: היחידה שלנו מונה כ-25 עובדים והיא מכסה למעשה את כל תחומי הפעילות שמס הכנסה ומיסוי מקרקעין עובדים בהם.
אמיר כהן: אנחנו מקבלים כ-500 תלונות בערך בשנה, תלונות אנונימיות, תלונות לא אנונימיות, בטלפון, בכתב ובכל צורה שהיא.
אמיר כהן: אנחנו נשמח מאד אם באמת אנשים ימצאו אותנו ככתובת ותמיד יפנו אלינו.
סופה לנדבר: תציין בבקשה את מספר הטלפון ואת הכתובת.
אמיר כהן: נעשה הכל כדי לטפל כפי שצריך בכל תלונה.
אמיר כהן: מספר הטלפון שלנו הוא: 6559124-02.
אמיר כהן: מספר הפקס שלנו הוא: 6559100-02.
אמיר כהן: כתובתנו: רחוב כנפי נשרים 5, גבעת שאול, ירושלים.
אמיר כהן: תודה.
חני מונין: צהריים טובים לכולם.
חני מונין: שמי חני מונין.
חני מונין: אני מרשות ההסתדרות לצרכנות.
חני מונין: אני מנהלת את מחלקת התחקירים ויש לנו, כמובן, מחלקה של תלונות.
חני מונין: בתל-אביב המחלקה היא ברחוב ארלוזורוב 93.
חני מונין: מספר הטלפון: 6921280-03.
חני מונין: יש לנו עוד מעל ל-20 מועצות פועלים שיש בהן נציגים של הצרכנות.
חני מונין: אני רוצה לציין שאנחנו עוסקים בכל נושא הצרכנות, שהוא מאד רחב, כידוע לכולם.
חני מונין: בעצם הוא מורכב מכל התחומים שדיברו עליהם כאן ואולי גם מתחומים נוספים.
חני מונין: אני אישית מכירה היטב את הוועדה הזאת.
חני מונין: אנחנו מעלים הרבה מאד נושאים ואני מאמינה שניפגש פה מספר פעמים בכל מיני נושאים שאנחנו מעלים בעקבות תחקירים, בעקבות תלונות.
חני מונין: אני חייבת לציין שיש התקדמות מאד גדולה בעקבות עבודת הוועדה והיכולת שלה לשנות דברים.
חני מונין: בהצלחה.
סופה לנדבר: רשות הדיבור לדן שטרום.
סופה לנדבר: אתה יודע שאתה חשוב לנו מאד והמשרד שלך מאד חשוב לנו, כמו משרדים שונים.
דן שטרום: שמי דן שטרום.
דן שטרום: אני הממונה על פניות הציבור וחוק חופש המידע במינהל מקרקעי ישראל.
דן שטרום: מערכת תלונות הציבור אצלנו היא ממוחשבת, דבר שמאפשר מעקב אחר התלונות.
דן שטרום: בשנה החולפת הסתיים הטיפול בבערך ב-180 תלונות.
דן שטרום: אנחנו מעריכים שגם השנה יהיה סדר גודל כזה של תלונות.
דן שטרום: מגיעות גם המון פניות וכל מיני בקשות.
דן שטרום: כ-10% מהתלונות נמצאו כמוצדקות.
דן שטרום: אני רוצה לציין שאנחנו עוסקים כאן בנושאים מאד מסובכים, שיש להם היבטים תכנוניים, משפטיים, קרקעיים, כלכליים, בצורות שונות.
דן שטרום: לכן, התלונות הן לא פשוטות והן מחייבות בדיקות לפעמים די מסובכות, כשהתיק נמצא במחלקה המשפטית ועובר לעוד כמה מחלקות.
דן שטרום: אשר לכתובת – יש לנו שישה מחוזות.
דן שטרום: בכל מחוז יש אחראי מחוז על תלונות הציבור.
דן שטרום: אתן לכם אחר-כך את הכתובות של המחוזות.
דן שטרום: הטלפון שלי בלשכה הראשית בירושלים הוא: 6208390-02.
דן שטרום: אזרחים מוזמנים לפנות אליי אישית.
דן שטרום: הפקס שלי בירושלים הוא: 6235612.
דן שטרום: יש לנו אתר אינטרנט שאפשר גם לפנות דרכו וכל התלונות מטופלות.
דן שטרום: אחר-כך אתן לכם את כתובת האתר.
דן שטרום: הכתובת היא: .
ריקי לוין: שמי עורכת דין ריקי לוין.
ריקי לוין: אני מנהלת האגף לפניות ותלונות הציבור במשרד החינוך והתרבות.
ריקי לוין: לנו למעשה יש קשר עם כל מי שיש לו שיג ושיח עם מערכת החינוך.
ריקי לוין: באגף שלנו יש 12 עובדים, כולם אקדמאים, מתחומים שונים.
ריקי לוין: גם אנחנו, כמו מר שגיב, עושים את האבחנה בין פניות לבין תלונות.
ריקי לוין: זה אומר בעצם שהאגף בראשותי פועל בשלושה מישורים.
ריקי לוין: המישור האחד – אנחנו נותנים מידע לציבור על הוראות ונהלים שעל-פיהם עובדת מערכת החינוך.
ריקי לוין: את השירות הזה אנחנו נותנים גם ללקוחות החיצוניים שלנו וגם ללקוחות הפנימיים שלנו, כלומר גם ליחידות המשרד השונים.
סופה לנדבר: אני מצטערת שאני צריכה לקצר.
סופה לנדבר: תמסרי את הכתובת ואת מספר הטלפון.
ריקי לוין: אני רוצה להגיד משהו מאד חשוב.
ריקי לוין: לנו, במסגרת האגף, יש את מרכז המידע הטלפוני שיש לו קו חינם והוא: 25-00-25-800-1.
ריקי לוין: הוא פועל כל יום בין השעות שמונה עד ארבע.
ריקי לוין: הוא מופעל על-ידי חמישה עובדים אקדמאים, שכולם מיומנים ומקצועיים.
ריקי לוין: יש לנו עובדת שהיא אחראית גם על המגזר הרוסי.
ריקי לוין: כרגע אנחנו שוקלים צירוף עובד נוסף שיהיה אחראי על המגזר הערבי, על כל הייחודיות שלו.
ריקי לוין: אנחנו מפעילים גם קבוצת דיון באתר האינטרנט של המשרד.
ריקי לוין: אפשר לפנות אלינו גם בכתב.
ריקי לוין: הכתובת שלנו היא: דבורה הנביאה 2, ירושלים.
ריקי לוין: מיקוד – 91911.
ריקי לוין: מספרי הטלפון שלנו, חוץ ממרכז המידע הטלפוני שציינתי קודם, הם: 5602206 או 5602207.
ריקי לוין: אל מרכז המידע הטלפוני אפשר לפנות גם למספר החינם שציינתיק וגם אל מספר טלפון 5602711, הכל באיזור חיוג ירושלים.
ריקי לוין: יש לנו גם פקס, שמספרו: 5602390.
ריקי לוין: אמסור מספר נתונים.
ריקי לוין: פניות ותלונות טלפוניות יש כ-51,000 בשנה.
ריקי לוין: הפניות בכתב הן 3,400 בשנה.
ריקי לוין: יש לנו עלייה של 20% בפניות לעומת השנה הקודמת.
אורלי אסיה: שמי אורלי אסיה.
אורלי אסיה: אני ממע"ץ.
אורלי אסיה: אני אחראית על הדוברות ועל פניות הציבור.
אורלי אסיה: מע"ץ אחראית על רשת הדרכים הבין-עירונית ולא על דרכים עירוניות.
אורלי אסיה: אפשר לפנות אלינו ללשכת הדובר בטלפון מס': 5847505-02, או בפקס: 584997-02.
אורלי אסיה: ב"אי מייל" הכתובת היא: .
אורלי אסיה: אפשר לנות אלינו גם לתא דואר 13198, ירושלים.
אורלי אסיה: יש גם אפשרות, למי שנתקל במפגעים במשך כל שעות היממה, לפנות למוקד שפועל 24 שעות, במרכז הבקרה המשולב בבית דגן, ביחד עם קול ישראל, בטלפון 234567-800-1, או בכוכבית 955, או בפקס שמספרו: 9603916-03.
יעל בן-משה: שמי יעל בן-משה.
יעל בן-משה: אני מייצגת את בנק לאומי למשכנתאות.
יעל בן-משה: היחידה לפניות הציבור מטפלת בכ-3,000 פניות לשנה.
יעל בן-משה: לצורך הפנייה ניתן לפנות דרך מוקד שירות טלפוני, שמקפיד לחזור אל הפונים, גם אם הקווים תפוסים, בטלפון מספר: 5389884-03, או לשלוח פניות או תלונות לפקס מספר 5648330-03.
נורית יצחק: אני עורכת דין נורית יצחק, אחראית על האגף לטיפול בפניות ותלונות הציבור במוסד לביטוח לאומי.
נורית יצחק: אנחנו מטפלים בכ-5,500 פניות או תלונות בשנה, ובעוד כ-2,000 פניות שמגיעות ומטופלות ישירות באמצעות אתר האינטרנט.
נורית יצחק: מומלץ לפנות אלינו בכתב, מפאת מורכבות הטיפול בפניות ובתלונות שמגיעות אל הביטוח הלאומי.
נורית יצחק: כתובתנו: האגף לפניות הציבור, שדרות וייצמן 13, ירושלים.
נורית יצחק: מיקוד – 91909.
נורית יצחק: פקס: 6525038-02.
נורית יצחק: ניתן לפנות אלינו גם באמצעות הדואר האלקטרוני באתר שלנו, בכתובת: .
ביריה גרנות: שמי ביריה גרנות.
ביריה גרנות: אני נציבת תלונות הציבור בעיריית הרצליה וממונה על חוק חופש המידע.
ביריה גרנות: בנוסף לכך אני יושבת-ראש עמותת תלונות הציבור בשלטון המקומי בארץ.
ביריה גרנות: בהרצליה אנחנו מטפלים בשנה אחת בכ-1,500 פניות שנוגעות לכל תשתית החיים של האזרח בעיר, אם זה חינוך, אם זה הנדסה, ביוב, מים, גבייה וכו'.
ביריה גרנות: התפקיד שלנו הוא לייצג את האזרח מול הרשויות ולעשות ככל שביכולתנו כדי לסייע לו.
ביריה גרנות: בחלוקה בין פניות צודקות או לא – זה נכון שכל מי שפונה צודק.
ביריה גרנות: אבל ברשות עירונית יש בכל זאת אבחנה בין צודק שנובע מכך שהמערכת כשלה, או צודק כי קרה משהו בגלל השכן שלו ולכן הבעיה נוצרה.
ביריה גרנות: בכל מקרה, אנחנו מטפלים בכל הפניות.
ביריה גרנות: אפשר לפנות אלינו בהרצליה וכנ"ל גם אליי כיושבת-ראש העמותה הארצית, לטלפון: 9591673-09.
ביריה גרנות: מספר הפקס הוא: 9591652-09.
ביריה גרנות: את כתובת ה-E-MAIL אמסור לאחר מכן ברשימה מרוכזת.
נחמה נחמיה: שמי נחמה נחמיה.
נחמה נחמיה: אני משירות התעסוקה.
נחמה נחמיה: שירות התעסוקה הוא תאגיד סטטוטורי שכפוף לשר העבודה והרווחה.
נחמה נחמיה: היחידה שלנו מטפלת גם בתלונות וגם בפניות ציבור.
נחמה נחמיה: התלונות הדומיננטיות הן אלה שקשורות בעיקר בשלילת תשלומי העברה, במילים אחרות: שלילת זכויותיהם של דורשי עבודה שמתקפחת זכותם לדמי אבטלה ולקיצבת הבטחת הכנסה.
נחמה נחמיה: אנחנו מטפלים ביחס של פקידים וכדומה.
נחמה נחמיה: אנחנו משתדלים לברר כל נושא מורכב עם דורש העבודה בלשכה הרלוונטית.
נחמה נחמיה: אנחנו מטפלים בערך בכ-2,500 תלונות בשנה.
נחמה נחמיה: אנחנו ממוקמים בקרייה בירושלים, בבניין משרד העבודה.
נחמה נחמיה: מספר הטלפון: 6752405-02, או 6752422-02.
נחמה נחמיה: מספר הפקס הוא: 6752403-02.
אריה כרמון: שמי אריה כרמון.
אריה כרמון: אני נציג חברת פרטנר תקשורת, מפעילת רשת אורנג'.
אריה כרמון: אני מנהל אגף פיננסי בשירות לקוחות.
אריה כרמון: יש הרבה מאד דרכים להגיע אל "פרטנר".
אריה כרמון: 1.3 מיליון הלקוחות מגיעים.
אריה כרמון: הדרך הפשוטה והקלה להגיע אליה היא דרך הטלפון, למוקד שירות טלפוני שפועל 24 שעות ביממה, שמספרו: *054, או מספר קווי 9054054-03.
אריה כרמון: הכתובת לפניות כתובות היא: רח' עמל 8, פארק התעשייה אפק, ת.ד. 435, ראש העין.
אריה כרמון: המיקוד – 48103.
אריה כרמון: ניתן גם לפנות באמצעות פקס שמספרו 9054894-03.
אריה כרמון: האתר שלנו בדואר אלקטרוני: ORANGE.CO.IL.
אריה כרמון: בנוסף, יש לנו מרכזי שירות פזורים בכל רחבי הארץ.
אריה כרמון: יש לנו כ-33 נקודות.
אריה כרמון: יש 3 נקודות מרכזיות בערים הגדולות: חיפה, ירושלים ותל-אביב.
אריה כרמון: בנוסף יש עוד 6 נקודות גדולות גם בערים הראשיות שהזכרתי, גם בבאר-שבע, בבילו, כך שהגישה היא פתוחה ונוחה לכל מי שרוצה לגשת אלינו בכל דרך שהיא.
אריה כרמון: אנחנו שמחים לקבל את הפניות שכוללות, כמובן, גם תלונות.
אריה כרמון: אנחנו עורכים תחקירים על כל תלונה כזאת ומשפרים את המערכת עד כמה שניתן.
שלומית עופר: שמי שלומית עופר, אני מנהלת המחלקה לפניות הציבור בבנק אוצר החייל.
שלומית עופר: אני גם רואה את הפניות כהזדמנות מאד טובה לשפר את השירות.
שלומית עופר: הטלפון שלנו הוא: 5635214-03.
שלומית עופר: מספר הפקס שלנו הוא 5680583-03.
4355: שמי יואל חסון.
4355: אני אחראי על פניות הציבור והממונה על חוק חופש המידע במשרד ראש הממשלה.
4355: נמצאת איתי גם איילת ציון, מנהלת הלשכה במשרד ראש הממשלה.
4355: בסך הכל אנחנו מקבלים פניות בכל התחומים, בכל העניינים ובאמת מתקשרים פה עם הרבה מכם וגם עם גורמים נוספים.
4355: קודם כל, יש לנו את פניות הציבור הרגילות, שבהן אנחנו מטפלים ופועלים מול הגורמים.
4355: יש לנו גם דבר שראש הממשלה הנוכחי מייחס לו חשיבות רבה ביותר והוא עמדות הציבור ותגובות הציבור.
4355: אנשים פשוט פונים אלינו ומביעים עמדה לגבי פעולותיו של ראש הממשלה ופעולות הממשלה בנושאים הביטחוניים, המדיניים, החברתיים והכלכליים.
4355: אני באמת אומר לציבור שאני מעודד את האנשים לפנות אלינו, אם זה בפקס, אם זה בטלפון ובכל דרך, ולהביע עמדה בנושאים שקשורים לראש הממשלה.
4355: נקודה נוספת – קרן ראש הממשלה, שהיא קרן שאני ממונה עליה, שבה אנחנו יכולים לסייע לאנשים במצוקה אמיתית.
4355: הציבור יכול לפנות בשמחה.
4355: הדרך לפנות אלינו היא זו: הכתובת – משרד ראש הממשלה, ירושלים, הלשכה לפניות הציבור.
4355: הטלפון שלנו הוא: 6705472-02.
4355: מספר הפקס הוא: 6705475-02.
4355: תודה.
סופה לנדבר: צריך לציין שגם אצל משרד ראש הממשלה יש קרן והעובדים הסוציאליים יודעים איך לפנות ובאיזה מקרים לפנות.
חגית פלדמן: שמי חגית פלדמן.
חגית פלדמן: אני מהמשרד לקליטת העלייה.
חגית פלדמן: אנחנו מטפלים בעצם בעולים שהגיעו בכל מהלך שנות התשעים.
חגית פלדמן: עולה נזקק וחסר דיור ממשיך לפנות ולהיות מטופל במשרד הקליטה כיום במשך 15 שנים מיום עלייתו לארץ.
חגית פלדמן: זאת אומרת שבעצם כל העולים של גל העלייה הגדול, שהם עדיין נזקקים, נשארים בהיבטים רבים מאד בטיפול משרד הקליטה.
חגית פלדמן: חלה אמנם ירידה מסויימת במספר הפניות.
חגית פלדמן: אבל התרחב גם עניין חו"ל הודות ל-E-MAIL.
חגית פלדמן: אנחנו משתמשים היום הרבה מאד באתר האינטרנט שלנו, שהוא מלא מידע על זכויות העולה.
סופה לנדבר: עולים גם יכולים לכתוב בשפת האם.
חגית פלדמן: בוודאי.
חגית פלדמן: וכי באיזו שפה הם יכתבו?
חגית פלדמן: את ה"אי-מיילים" אנחנו מקבלים בעיקר באנגלית, עברית ורוסית.
חגית פלדמן: מכתבים אנחנו מקבלים, כמובן, בכל השפות והם מתורגמים.
חגית פלדמן: בנוסף לכך, יש לנו שירות נוסף שיכול להיות שרוב הציבור בארץ לא יודע עליו, והוא נקרא חיפוש קרובים.
חגית פלדמן: השירות הזה הוקם עוד ב-1990.
חגית פלדמן: בניגוד למה שחשבנו הוא הולך ומתרחב כל הזמן.
חגית פלדמן: הפניות מגיעות מכל העולם.
חגית פלדמן: גם השירות הזה של חיפוש קרובים פתוח מדי יום לשירות טלפוני, שלא לדבר על קבלת מספר גדול מאד של פניות בכתב מכל העולם.
חגית פלדמן: חוץ מזה, נפתח לפני שנתיים מרכז מידע טלפוני במשרד.
חגית פלדמן: אני רוצה לציין לגבי מרכז המידע הטלפוני שאם אנחנו לא מפרסמים כל הזמן את קיומו בעיתונות של העולים מספר הפניות הולך ויורד.
חגית פלדמן: זאת אומרת, במקום לפנות למרכז המידע הטלפוני, שאמנם הוא "annex" מסויים של המחלקה שלי, אנשים פונים למחלקה עצמה.
חגית פלדמן: רק אם אנחנו מקיימים פרסום נמשך כל הזמן בעיתונות של העולים אנשים באמת משתמשים בשירות הטוב מאד והמעולה של מרכז המידע הטלפוני.
סופה לנדבר: לאחר הפגישה הזאת נולד אצלי רעיון נוסף, אותו אגיד בהמשך.
סופה לנדבר: לסיכום, אני חושבת שנצטרך ביחד ובמשותף להוציא דפי זהב של פניות הציבור, בכמה שפות, כדי שלציבור יהיה יותר קל להגיע אל כל אחד מאיתנו, גם לכנסת וגם ישירות למחלקות לפניות הציבור במשרדים השונים.
סופה לנדבר: כך האזרח לא יתבלבל בין הדברים.
חגית פלדמן: אני רוצה לציין שמרכז המידע הטלפוני יש לו ספר עזר גם מאד, מפני שעיקר הפניות הן לעתים קרובות לקבל כתובות אל מי פונים בעניין מסויים.
חגית פלדמן: אני לא מדברת על עיקר הפניות בכתב למחלקה שלנו, אלא על עיקר הפניות הטלפוניות, שהן בתחום הזה.
חגי טננבאום: אני רוצה לציין בהערת אגב, שבספר הטלפונים שבזק מפרסם לציבור, בדפים הירוקים, חלק גדול ממשרדי הממשלה שמו את הפרטים של היחידות לתלונות הציבור.
חגי טננבאום: מופיעים שם מספרי הטלפון ומספרי הפקס.
סופה לנדבר: אני חושבת שאתה צודק.
סופה לנדבר: אבל כדי לקצר את הבירוקרטיה והפניה נעשה זאת.
חגית פלדמן: אנחנו עוסקים באוכלוסיה גדולה מאד, שאין לה מגע עם אינטרנט ובוודאי לא עם ספרי הטלפונים בעברית בארץ.
חגית פלדמן: הכתובת שלנו היא: משרד הקליטה, הקרייה, ירושלים.
חגית פלדמן: הטלפון של המחלקה הוא: 6752765-02.
חגית פלדמן: מספר הפקס: 6752741-02.
חגית פלדמן: המספר של מרכז המידע הטלפוני הוא: 6750355-02.
ליאת ארגז: שמי ליאת ארגז.
ליאת ארגז: אני מרכזת ביקורת פנימית במשרד העבודה והרווחה.
ליאת ארגז: מי שמטפל אצלנו בפניות הציבור זו הגב' אילנה כהן.
ליאת ארגז: מספר הטלפון שלנו הוא: 6240035-02.
ליאת ארגז: הכתובת: רחוב בצלאל 18, ירושלים.
הניה מרקוביץ: שמי הניה מרקוביץ.
הניה מרקוביץ: אני ראש אגף בכיר בנציבות שירות המדינה.
הניה מרקוביץ: אחרי שכל אחד הציג את פעילות המשרדים שלו לא נותר לנו אלא לטפל בכם כעובדים.
הניה מרקוביץ: אנחנו מטפלים בציבור עובדי המדינה והגימלאים שלה.
הניה מרקוביץ: יש הרבה מאד תלונות על יחס לא נאות, על אי-מיצוי זכויות העובדים.
הניה מרקוביץ: אנחנו לומדים מזה ומפיקים לקחים.
הניה מרקוביץ: אני גם מטפלת בתנאי השירות של עובדי המדינה ואנחנו הופכים את המקרים ל"טסט קייסים" לשיפור העבודה ותנאי השירות של עובדי המדינה.
הניה מרקוביץ: חלק גדול מהתלונות הן גם תלונות של ציבור על התנהגות עובדי המדינה כלפיהם, לא במישור המקצועי אלא במישור ההתנהגותי.
הניה מרקוביץ: הפנייה אלינו היא אל נציבות שירות המדינה, בניין 3, ירושלים.
הניה מרקוביץ: מספר הטלפון שלנו הוא: 6705120-02, ומספר הפקס הוא 6705266-02.
הניה מרקוביץ: מי שמרגיש מקופח מוזמן לפנות אלינו.
סופה לנדבר: אחרי מה שאת אומרת אני רוצה להגיד שבמשך שנים רבות אני חולמת על חקיקה או על משהו שישנה את הבירוקרטיה במדינת ישראל.
סופה לנדבר: אני חושבת שצריך לעשות משהו כדי שבן-אדם שלא מסוגל לטפל בבני אדם לא יעבוד שם.
סופה לנדבר: הוא לא ראוי לכך.
סופה לנדבר: בן-אדם שלא מסוגל לעבוד, שלא יעבוד.
הניה מרקוביץ: אנחנו מתייחסים באמת אל כל תלונה ולומדים אותה.
הניה מרקוביץ: אחת הבעיות שלנו היא ההידברות ולהבין בכלל מה אדם מבקש בבקשה לפני שמטפלים בבקשה.
אפרים הרמן: אני עו"ד אפרים הרמן, מדיסקונט למשכנתאות.
אפרים הרמן: אנחנו מטפלים בכל נושא פניות הציבור לאורך כל חיי ההלוואה, גם בשלב הטרום-חוזי וגם בשלב של ניהול ההלוואה.
אפרים הרמן: אנחנו עומדים בקשר הדוק עם בנק ישראל בעניין הזה, עם הגב' עודדה פרץ.
אפרים הרמן: ניתן לפנות לדיסקונט למשכנתאות, סמטת בית השואבה 16, תל-אביב.
אפרים הרמן: הטלפון הוא: 5661703-03.
אפרים הרמן: מספר הפקס הוא: 5661708-03.
סופה לנדבר: לפני שאנחנו מסויימים אני רוצה להגיד שוב תודה לקודמיי.
סופה לנדבר: אני רוצה להגיד לכם תודה על כך שבאתם.
סופה לנדבר: תודה שאתם עובדים.
סופה לנדבר: תודה שאתם מקבלים את פניות הציבור ומטפלים בהן.
סופה לנדבר: תודה לשלומית ולכל הצוות של הוועדה לפניות הציבור.
סופה לנדבר: אני רוצה להזכיר שוב את מספרי הטלפון של הוועדה לפניות הציבור בכנסת.
סופה לנדבר: בבקשה, אל תהססו, תתקשרו, תפנו.
סופה לנדבר: אנחנו נשתדל להיות כתובת ואוזן קשבת.
סופה לנדבר: הטלפון שלנו הוא: 6753427-02.
סופה לנדבר: אני רוצה לציין הנושא הבא שיידון בישיבת הוועדה הוא התרסקות המטוס בים השחור ותהיה התייחסות לכל אלה שנפגעו ונפצעו כמשפחות.
סופה לנדבר: אלה שנהרגו נהרגו, לצערנו, אבל המשפחות נשארו ואנחנו נטפל בהן כמו שטיפלנו במשפחות נפגעי הדולפינריום.
סופה לנדבר: אני חושבת שהאנשים האלה ראויים לטיפול וניתן להם כל עזרה שנוכל לתת להם.
סופה לנדבר: אני רוצה להגיד שיכול להיות שיהיו כמה חידושים בוועדה.
סופה לנדבר: אני מאד רוצה שיהיה לנו קו חם בוועדה הזאת.
סופה לנדבר: יכול להיות שפעם בכמה שבועות נצטרך לעשות קו חם, קו ישיר.
סופה לנדבר: אנחנו נבקש גם מכם להשתתף בישיבות האלה.
סופה לנדבר: אני רוצה להגיד שאנשים יכולים לפנות בעברית, ואם יש להם קשיים הם יכולים לפנות גם בשפה הרוסית ובשפות שונות.
סופה לנדבר: אנחנו נמצא את הדרך לתרגם את הדברים.
סופה לנדבר: כנראה ראיתם את הצעת החוק שלי.
סופה לנדבר: אני רוצה להודות למי שבעצם נתן לי את הרעיון להצעת החוק הזאת ואת החומר.
סופה לנדבר: אדבר על כך מאוחר יותר כשניפגש ביחד.
סופה לנדבר: אני רוצה להפריד בין נציבי פניות הציבור לבין מבקרי המשרדים השונים.
סופה לנדבר: אני חושבת שזה מאד חשוב.
סופה לנדבר: שוב, תודה לכולם והמשך פעילות טובה.
סופה לנדבר: תודה שבאתם, תודה שהקשבתם, תודה על הרצון הטוב.
סופה לנדבר: תודה לצופים בבית.
סופה לנדבר: תפנו אלינו.
סופה לנדבר: אני פותחת את הישיבה בהשתתפות בצערן של משפחות ההרוגים באסון הנורא הזה של התרסקות המטוס.
סופה לנדבר: ברצוני להודות לכל המשתתפים, תודה שבאתם.